A qualsevol persona física o jurídica, així com a les seves associacions, organitzacions i grups constituïts d'acord amb la normativa que els sigui d'aplicació.
Aquesta informació serà actualitzada i contindrà com a mínim:
Texts de tractats, convenis i acords internacionals.
Texts legislatius comunitaris, estatals, autonòmics o locals.
Les polítiques, els programes i els plans relatius al medi ambient i les seves avaluacions ambientals, si escau.
Els informes sobre els avenços en matèria d'aplicació dels elements quan hagin estat elaborats en format electrònic o mantinguts en l'esmentat format per les autoritats públiques, i també l'estat del medi ambient.
Els estudis sobre l'impacte ambiental i les avaluacions del risc relatius al medi ambient.
La informació es podrà denegar quan es presenti un dels supòsits següents:
En tots aquests supòsits, l'Administració pública haurà de justificar en la denegació les causes que l'han motivada.
Si el motiu és que el material és en fase d'elaboració, l'Administració haurà de comunicar a la persona sol·licitant el temps previst per acabar-ne l'elaboració i posterior publicació.
Les autoritats públiques elaboraran, publicaran i posaran a disposició de les persones sol·licitants d'informació ambiental el llistat de les taxes i els preus públics i privats que siguin d'aplicació a les sol·licituds, i també els supòsits en què no escau pagament.
a) Accedir a la informació ambiental en poder de les autoritats públiques o en el d'altres subjectes en nom seu, sense que per a això estigui obligat/ada a declarar un interès determinat, qualsevol que en sigui la nacionalitat, domicili o seu.
b) Ser informat/ada dels drets que li atorga aquesta Llei
d) Ser assistit/ida en la recerca d'informació.
e) Conèixer els motius pels quals no se li facilita la informació totalment o parcialment en la forma o format sol·licitats.
En relació amb la participació pública
a) Accedir amb antelació suficient a la informació rellevant relativa als plans, els programes i les disposicions de caràcter general.
b) Formular al·legacions i observacions quan estiguin encara obertes totes les opcions i abans que s'adoptin decisions, i que siguin tingudes en compte degudament per l'Administració pública corresponent.
D'aquesta manera, es publicarà el resultat definitiu del procediment en què ha participat i s'informarà sobre els motius i les consideracions en què es basa la decisió adoptada, incloent la informació relativa al procés de participació pública.
En relació amb l'accés a la justícia
a) Poder recórrer els actes i les omissions imputables a les autoritats públiques quan es considerin vulnerats drets propis.
b) Exercir l'acció popular en aquests drets.
a) Informar el públic de manera adequada sobre els drets que atorga aquesta Llei, i també sobre les vies per exercir aquests drets.
b) Facilitar informació per a l'exercici correcte dels drets, i també consell i assessorament de la manera en què resulti possible.
c) Elaborar llistes d'autoritats públiques en consideració a la informació ambiental que tenen en poder seu, les quals es faran públicament accessibles.
- que el seu personal assisteix al públic quan tracta d'accedir a la informació ambiental.
- el principi d'agilitat en la tramitació i resolució de les sol·licituds d'informació ambiental.
e) Fomentar l'ús de tecnologies de la informació i de les telecomunicacions per facilitar l'accés a la informació.
Les obligacions relatives a la difusió de la informació ambiental per mitjà de les tecnologies de la informació i de les telecomunicacions s'entendran complertes creant enllaços amb adreces electròniques a través de les quals es pugui accedir a l'esmentada informació.